
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 021-05/21-01/42
Ur.br: 2196/03-01/02-21-01
Bogdanovci, 30.12.2021. godine


Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21), predsjednik vijeća Marijan Gelo predlaže ovaj:

Z A P I S N I K

sa 8. sjednice općinskog vijeća koja je održana 30.12.2021. godine sa početkom u 19,00 sati u Hrvatskom domu u Bogdanovcima.

NAZOČNI VIJEĆNICI:
Gelo Marijan, Zvonko Kostelnik, Andrija Krizmanić, Mirko Hardi, Tin Ivić, Anamarija Savić Bajac, Mario Pavlović, Boris Grbić, Dalibor Katić

ODSUTNI VIJEĆNICI:  Zvonimir Mudri

NAZOČNE SLUŽBENE OSOBE:
Maja Župan, Marko Barun

GOSTI:  Željko Ergović, Tomislav Keteleš, Zdenko Pajvančić

Predsjednik općinskog vijeća pozdravio je nazočne, te je predložio sljedeći dnevni red:
1. Usvajanje zapisnika s protekle sjednice općinskog vijeća Općine Bogdanovci
2. Prijedlog Izmjena I dopuna proračuna Općine Bogdanovci za 2021. godinu
3. Prijedlog Izmjena I dopuna Plana razvojnih programa za 2021. godinu
4. Prijedlog Izmjena I dopuna Programa utroška sredstava od šumskog doprinosa
5. Prijedlog izmjena Programa građenja komunalne infrastrukture na području Općine Bogdanovci za 2021. godinu
6. Prijedlog izmjena Programa održavanja komunalne infrastrukture na području Općine Bogdanovci za 2021. godinu
7. Prijedlog Izmjena I dopuna Programa korištenja sredstava ostvarenih od prodaje, zakupa I dugogodišnjeg zakupa poljoprivrednog zemljišta u vlasništvu RH
8. Prijedlog Izmjena I dopuna Programa socijalne skrbi za 2021. godinu
9. Prijedlog Odluke o raspoređivanju sredstava Proračuna Općine Bogdanovci za redovito godišnje financiranje političkih stranaka I nezavisnih vjećnika zastupljenih u Općinskom vijeću Općine Bogdanovci za period studeni-prosinac 2021. godine
10. Prijedlog Odluke o jednokratnoj novčanoj pomoći roditeljima novorođenog djeteta, posvojenog ili udomljenog djeteta
11. Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Bogdanovci
12. Različito
	 
Dnevni red usvojen je s 8 glasova ZA i jednim glasom PROTIV.



Točka 1.
Predsjednik općinskog vijeća dao je zapisnik s 7. sjednice Općinskog vijeća na raspravu, kako nije bilo primjedbi zapisnik je usvojen s 8 glasova ZA i jednim glasom PROTIV.


Točka 2.
Gosp. Barun pojasnio je nazočnima kako se Izmjene i dopune Proračuna za 2021. godinu sastoje od prihoda koji iznose 10.993.231,00 kn, te rashoda koji iznose 10.429.856,00 kn. Prihodi su već u odnosu na rashode za iznos od 563.357,00, kojim će se pokriti minus iz prethodne godine.
Također je pojasnio sve stavke rashoda koje su povećane u odnosu na plan, kao npr. plaće za program „Zaželi“ 2, troškove električne energije, promidžbe i informiranja, sitnog inventara, reprezentacije, ostalih intelektualnih usluga, ostalih nespomenutih rashoda, te cijelu skupinu konta 4.
Nakon izlaganja načelnika, gosp. Gelo napomenuo je da se prije vijeća sastao Odbor za proračun i financije, te da su jednoglasno usvojili Izmjene i dopune proračuna za 2021. godinu, zatim je iste dao na raspravu.
Gosp. Pavlović postavlja zašto u Svinjarevcima nije napravljeno ništa po pitanju uređenja kanalske mreže? Načelnik odgovara da u ovoj godini nije ništa napravljeno, međutim uređenje kanalske mreže u Svinjarevcima i Petrovcima planirano je u Proračunu je za 2022. godine.
Također postavlja upit vezano za radove oko crkve u Svinjarevcima, navodi da je ponuda bila na 30.000,00 kn, a na kraju izvedeni radovi iznose 40 % više od ugovorenog.
Gosp. Barun odgovara da je Općina Bogdanovci potpisala Ugovor sa izvođačem Eko-florom iz Vinkovaca i sa Župom sv. Ane Slakovci na iznos od 30.000,00 kn (15.000,00 kn od općine i 15.000,00 kn od VMO-a Svinjarevci), te da ćemo navedeni Ugovor i ispoštovati, ostala dodatna sredstva morat će riješiti Župa.
Nakon kratke rasprave gosp. Gelo dao je na glasanje Izmjene i dopune Proračuna za 2021. godinu, te je isti usvojen sa s 8 glasova ZA i jednim glasom PROTIV.


Točka 3.
Gosp. Gelo navodi kako su Izmjene i dopune Plana razvojnih programa za 2021. godinu preslika skupine konta 4 iz Plana Proračuna i projekcija, te isti daje na raspravu.
Plan razvojnih Programa za 2021. godinu usvojen je s 8 glasova ZA i jednim glasom PROTIV.


Točka 4.
Također smo i Izmjene i dopune Programa utroška sredstava šumskog doprinosa uskladili sa Izmjenama i dopunama Proračuna za 2021. godinu, te Program sada iznosi 50.000,00 kn, navodi gosp. Gelo, te isti daje na raspravu. Kako nije bilo upita, ni komentara, Izmjene i dopune Programa šumskog doprinosa usvojene su s 8 glasova ZA i jednim glasom PROTIV.


Točka 5.
Kao i prethodna točka, tako je i ova, Odluka o izmjenama i dopunama Programa gradnje komunalne infrastrukture na području Općine Bogdanovci za 2021. godinu usklađena sa Izmjenama i dopunama Proračuna za 2021. godinu, te istu ne bih puno pojašnjavao, navodi gosp. Gelo. Daje na raspravu ovu točku, koja je bez rasprave usvojena s 8 glasova ZA i jednim glasom PROTIV.







Točka 6.
Odluka o Izmjenama i dopunama Programa održavanja komunalne infrastrukture na području Općine Bogdanovci za 2021. godinu usklađeni su s Izmjenama i dopunama Proračuna za 2021. godinu, te sada Program ukupno iznosi 1.160.000,00 kn pojasnio je predsjednik vijeća.
Odluka o Izmjenama i dopunama Programa održavanja komunalne infrastrukture na području Općine Bogdanovci za 2021. godinu usvojena je s 8 glasova ZA i jednim glasom PROTIV.


Točka 7.
Gosp. Gelo dao je na raspravu Odluku o izmjenama i dopunama Programa korištenja sredstava ostvarenih od prodaje, zakupa I dugogodišnjeg zakupa poljoprivrednog zemljišta u vlasništvu RH, te ukratko pojasnio da će se ovim Programom za 2021. godinu ostvariti prihodi u iznosi od 1.765.000,00 kn, iznos je prilično velik jer su na naplatu krenule ovrhe putem Državnog odvjetništva, te je jedan poljoprivredik isplatio cijelokupni ugovor, a sredstva su opravdana u iznosu od 499.100,00 kn. Neutrošena sredstva prenijet će se u obvezu za sljedeću proračunsku godinu.
Odluka je usvojena s 8 glasova ZA i jednim glasom PROTIV.


Točka 8.
Odlukom o izmjenama i dopunama Programa socijalne skrbi za 2021., Program je povećan za ukupno 73.000,00 kn, a povećanje se odnosi na prehranu socijalno ugroženih učenika, rodiljne naknade, stipendije, te ostale naknade iz proračuna u novcu, navodi predsjednik vijeća.
Točka je dana na raspravu, te je ista usvojena s 8 glasova ZA i jednim glasom PROTIV.


Točka 9.
Sukladno dopunskim izborima, te dobivanjem još jednog člana u Općinskom vijeću morali smo napraviti izmjenu Odluke o raspoređivanju sredstava Proračuna Općine Bogdanovci za redovito godišnje financiranje političkih stranaka I nezavisnih vjećnika zastupljenih u Općinskom vijeću Općine Bogdanovci za period studeni-prosinac 2021. Godine, pojasnio je gosp. Gelo.
Odluka je usvojena s 8 glasova ZA i jednim glasom PROTIV.


Točka 10.
Gosp. Gelo pojašnjava kako je na prošlom vijeću dao prijedlog da se o Program socijalne skrbi za 2022. godinu uvede da pravo na jednokratnu novčanu naknadu povodom rođenja djeteta imaju pravo  i posvojitelji kao i udomitelji djeteta, što su vijećnici prihvatili, te sukladno tome moramo donijeti i izmjene Odluke o jednokratnoj novčanoj pomoći koja je u materijalu za ovu sjednicu i koju dajem na raspravu.
Kako nije bilo rasprave, Odluka o jednokratnoj novčanoj pomoći roditeljima novorođene djece, posvojiteljima i udomiteljima djece usvojena je s 8 glasova ZA i jednim glasom PROTIV.


Točka 11.
Nakon raspisanog natječaja za zakup poljoprivrednog zemljišta u vlasništvu Općine Bogdanovci objavljenog 01.12.2021. godine, pristigla je jedna ponuda i to od gosp. Tomislava Matijaševića iz Bogdanovaca. Ponuda je potpuna, te je ponuditelj ponudio jednogodišnju zakupninu za k.č.br. čestice 350 i 351 ukupne površine 2,2872 ha u iznosu od 4.803,12 kn. U materijalima Vam je Odluka o izboru najpovoljnije ponude, te istu dajem na raspravu.
Odluka o izboru najpovoljnije ponude za zakup poljoprivrednog zemljišta u vlasništvu Općine Bogdanovci usvojena je JEDNOGLASNO.

Točka 12.
RAZLIČITO
Gosp. Krizmanić postavlja upit vezano za vrtić u Petrovcima, već se na nekoliko vijeća poteže isto pitanje, pa predlaže ukoliko je potrebno da se napravi sastanak s Gradom Vukovarom ili Dječjim vrtićem Vukovar 1, kako bi se vidjelo što još nedostaje da bi se vrtić otvorio. Gosp. Barun odgovara kako je zatražio od ravnateljice Dječjeg vrtića Vukovar 1 očitovanje kada će se vrtić otvoriti, te će po istom napraviti dopis roditeljima.

Gosp. Krizmanić također navodi problem uništenih nogostupa u naselju Petrovci, a gosp. Barun odgovara kako je rekonstrukcija nogostupa na području cijele Općine, posebice za naselja Petrovci i Svinjarevci planirana u iduće tri godine, te da se nada da ćemo sukladno financijskim mogućnostima riješiti navedeni problem.

Gosp. Hradija zanima kada će se krenuti s rušenjem drveća u Petrovcima, te kada će se krenuti sa ravnanjem lenija grederom? Načelnik odgovara da je kontaktirao nekoliko izvođača, te da još uvijek čeka ponude vezano za rušenje drveća, a što se tiče ravnanja lenija, s radovima će se krenuti na proljeće, sukladno financijskim mogućnostima.



Završeno u 19:40 h.


Zapisničar						Predsjednik općinskog vijeća
Maja Župan						Marijan Gelo, dr.vet.med. 

